U-I-173/07
Natisni
Opravilna št.:
U-I-173/07
Datum odločitve:
14. 2. 2008
ECLI:
ECLI:SI:USRS:2008:U.I.173.07
Akt:
Zakon o trošarinah (Uradni list RS, št. 2/07 – ur. p. b.) (ZTro), 8., 13., 13. a, 16., 17. in 18. čl.
Izrek:
Pobuda za začetek postopka za oceno ustavnosti 8., 13., 13.a, 16., 17. in 18. člena Zakona o trošarinah (Uradni list RS, št. 2/07 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Avtotransporti Kastelec, Lado Kastelec, s. p., Grosuplje
Datum vloge:
1. 6. 2007
Vrsta odločitve:
sklep
Vrsta rešitve:
zavrženje
Dokument:
US27968
Dokument v PDF obliki:
U-I-173-07.pdf
103 KB
Prenesite datoteko
U-I-173/07-5
14. 2. 2008
SKLEP
Ustavno sodišče je v postopku za preizkus pobude samostojnega podjetnika Avtotransporti Kastelec, Lado Kastelec, s. p., Grosuplje, ki ga zastopa Odvetniška družba Čeferin, o. p., d. n. o., Grosuplje, na seji 14. februarja 2008
sklenilo:
Pobuda za začetek postopka za oceno ustavnosti 8., 13., 13.a, 16., 17. in 18. člena Zakona o trošarinah (Uradni list RS, št. 2/07 – ur. p. b.) se zavrže.
Obrazložitev
1. Pobudnik izpodbija 8., 13., 13.a, 16., 17. in 18. člen Zakona o trošarinah (ZTro). Zatrjuje, da so izpodbijane določbe v neskladju z 2., s 5., s 14., s 15., z 22., s 23., s 33., s 34., s 35., s 67. in s 74. členom Ustave.
2. Po 24. členu Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) lahko pobudo vloži, kdor izkaže svoj pravni interes. Ta je podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Glede na stališče, na katerem temelji sklep Ustavnega sodišča št. U-I-275/07 z dne 22. 11. 2007 (Uradni list RS, št. 110/07), pobudnik zgolj z navedbami, da je zoper prvostopenjsko upravno odločbo vložil pritožbo,
ne izkazuje pravnega interesa za oceno ustavnosti izpodbijanih zakonskih določb. Pobudnik je sicer vložil tudi ustavno pritožbo, vendar je bila ta s sklepom Ustavnega sodišča št. Up-2035/07 z dne 2. 7. 2007 zaradi neizčrpanja pravnih sredstev zavržena. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka
25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnica in sodniki dr. Janez Čebulj, dr. Zvonko Fišer, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik